Φάων

Υπάρχουν δύο λογοτεχνικοί χαρακτήρες με το όνομα Φάων.

Ο Φάων σύμφωνα με την ελληνική μυθολογία ήταν ένας ναυτικός στη Μυτιλήνη. Ήταν άσχημος και γέρος, ώσπου η Αφροδίτη ήρθε στη βάρκα του, μεταμφιεσμένη σε γριά. Ο Φάων την πήγε στη Μικρά Ασία και δεν δέχτηκε πληρωμή. Σε αντάλλαγμα, η Αφροδίτη του έδωσε μια αλοιφή σε ένα κουτάκι. Όταν την χρησιμοποίησε, μεταμορφώθηκε σε όμορφο νέο και γοήτευσε πολλές με την ομορφιά του.

Η Σαπφώ τον ερωτεύτηκε. Έγιναν εραστές, αλλά ο Φαών δυσαρεστήθηκε μαζί της και την υποτίμησε. Η Σαπφώ, απογοητευμένη με την απόρριψη του, αυτοκτόνησε πέφτοντας από ένα βράχο στη θάλασσα. Σύμφωνα με τον Αιλιανό, ο Φάων δολοφονήθηκε από έναν απατημένο σύζυγο.

Άλλες πηγές για αυτή την ιστορία είναι ο Οβίδιος και ο Λουκιανός.

Ένας δεύτερος χαρακτήρας ονομαζόμενος Φάων βρίσκεται στο έργο Faerie Queene του Edmund Spenser, βιβλίο ΙΙ, canto IV. Εδώ ο Φάων είναι ένας γαιοκτήμονας που εξαπατιέται από τον Φιλήμονα και υπό την επιρροή Οργής, σκοτώνει την Claribel με το ξίφος του και δηλητηριάζει τον Φιλήμονα.

Σημείωση: Αυτό το άρθρο περιέχει κείμενο από το ελεύθερο δικαιωμάτων (public domain) "λεξικό Lempriere", έκδοση 1848.

Κατηγορία:Πρόσωπα της ελληνικής μυθολογίας

Phaon Faón Фаон Фаон